มีเพศสัมพันธ์แบบหลั่งนอกกับแฟนวันถัดมามีอาการปวดท้องมีเลือดออกนิดหน่อยสีน้ำตาล อีกวันก็มีเลือดออกเป็นสีแดง-แดงส้ม เหมือนมีประจำเดือน ประจำเดือนหมดวันที่20 มีเพศสัมพันธ์วันที่22 อยากทราบว่าท้องไหม
สวัสดีค่ะ การมีเพศสัมพันธ์แบบหลั่งนอกนั้น ยังทำให้มีโอกาสตั้งครรภ์ได้อยู่ถึงประมาณ 4-20% จากน้ำอสุจิที่เล็ดลอดออกมาก่อนมีการหลั่งจริงโดยอาการปวดท้อง มีเลือดออกผิดปกติทางช่องคลอดที่ไม่ใช่ประจำเดือนนั้น ถ้าเกิดประมาณ 1-2 สัปดาห์ขึ้นไปหลังมีเพศสัมพันธ์ อาจนึกถึงเป็นภาวะแทรกซ้อนของการตั้งครรภ์ได้เช่นเดียวกันจากที่กล่าวมา ยังบอกไม่ได้แน่ชัด อาจเป็นเลือดออกจากสาเหตุอื่นๆเช่นความผิดปกติของมดลูกหรือปากมดลูกก็ได้ สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มาหรือยังมีเลือดออกผิดปกติทางช่องคลอดที่ไม่ใช่รอบเดือนต่อเนื่อง ควรไปยืนยันผลที่รพ.และหาสาเหตุที่แน่ชัดต่อไป